དེ་བས་ངས་བལྟས་ན་ཀྲང་ཐེ་ལེན་རིན་པོ་ཆེ་ཡིན་པས་མི་ཚད་རྒྱལ་ཁབ་ཀྱི་སྲིད་ཁྲིམས་ཆོས་ཁྲིམས་གཉིས་དང་མཐུན་པའི་རིན་པོ་ཆེ་ཞིག་རེད།ཅིའི་ཕྱིར་ཞེ་ན།གཟི་བརྗིད་ཀྱི་ཆོ་ལོ་དེ་སྩོལ་མཁན་ནི་ཏག་ཏག་ཞང་ཀང་ནང་བསྟན་མཐུན་ཚོགས་སོགས་རྒྱལ་ཡོངས་འཐབ་ཕྱོགས་གཅིག་གྱུར་པུའུ་ཡི་ཁོངས་གཏོགས་ལས་ཁུངས་གཙོ་ཆེ་ཤོས་དག་རེད།དེ་ལ་ནོར་བ་ཡོད་དམ།གལ་ཆེ་ཤོས་ནི་བོད་ཀྱིས་རིན་པོ་ཆེ་ཟེར་བ་དེ་དང་རྒྱས་རིན་པོ་ཆེ་ཟེར་བ་དེ་གཉིས་ནི་མཚན་ཉིད་ཐ་དད་པ་གཉིས་ཀྱིས་གྲུབ་པ་དེ་རེད།ཅིག་ཤོས་ཀྱིས་འཇིག་རྟེན་ལོངས་སྤྱོད་གཙོར་འཛིན་ལ་ཅིག་ཤོས་ཀྱིས་བསམ་བློའི་ལོངས་སྤྱོད་གཙོར་འཛིན།དེ་གཉིས་གང་བདེན་པ་བཅོམ་ལྡན་འདས་ཀྱི་མདུན་དུ་མ་སོང་ན་སུ་ཞིག་གིས་ཁ་ཚོན་གཅད་ཐུབ།ཁ་ཚོན་གཅད་ཐུབ་རུང་གཅོད་ཆོག་གམ།འདི་གོ་ཚེ་འུ་ཚོ་ངར་ལངས་དགོས་དོན་མེད་པ་འདྲ།ཡང་དེ་རིང་བོད་ཀྱི་རིན་པོ་ཆེ་ལས་རྒྱ་ཡི་རིན་པོ་ཆེ་ཡི་བསྟན་པ་འགྲོ་རྒྱུག་ཆེ་བས།བོད་ཀྱི་བླ་རྫུན་གྲྭ་གཟུགས་གླགས་འཚོལ་པ་ཚོ་ཡང་སྐྱག་དྲིའི་རྗེས་སུ་འཕུར་བའི་སྦྲང་ནག་ཇི་བཞིན་ཁྱུ་དང་ཁྱུ་བྱས་ཏེ་དམར་ལྷབ་ལྷབ་ནང་ལོགས་ས་ཆའི་གདུལ་བྱ་སྐྱོང་དུ་ཞོགས་དང་ཞོགས་མུས་སུ་མཆིས་པ་འདི་མིན་ནམ།